Wol dir wibeſ guͤte
Wol dir wibeſ guͤte·
dc dv biſt ſo gůt·
dv nimſt hohgemuͤte
vn̄ giſt hohē mv̊t·
wol dir húte wol dir iem̾ mere·
dv giſt al der w̾lte froͤide vn̄ ere·

Ob ich zeigē kūne·
wa d̾ ſpiegel ſi
al der w̾lte wūne·
wont vnſ nahe bi·
ſeht an wibes gvͤte ir ere beide·
wa geſach mā beſſer ǒgen weide·

ICh wil wibes ere·
ſingē vn̄ ſagē·
vn̄ ir h̾zen ſere·
h̾zekliche klagē·
eine voꝛ in allen ich da meine·
ich diene allen frowē dvr ſi eine·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse